Diari Oficial de la Generalitat Valenciana


Sumari del DOGV 6993, del 28-03-2013 (2013/2936)

RESOLUCIÓ de 13 de març 2013, de la Conselleria de Presidència i Agricultura, Pesca, Alimentació i Aigua, per la qual s'aprova classificar el lloc de secretari general de l'Administració municipal de l'Ajuntament de Torrent per a la seua provisió pel sistema de concurs.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6993

Data del DOGV
:   28-03-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/2936


Data del document
:   13-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 de març 2013, de la Conselleria de Presidència i Agricultura, Pesca, Alimentació i Aigua, per la qual s'aprova classificar el lloc de secretari general de l'Administració municipal de l'Ajuntament de Torrent per a la seua provisió pel sistema de concurs. [2013/2936]  
Per Resolució de 12 de febrer de 2013 de la Conselleria de Presidència i Agricultura, Pesca, Alimentació i Aigua, publicada en el Diari Oficial de la Comunitat Valenciana de 15 de febrer, es va aprovar la classificació del lloc de secretari general de l'Administració municipal de l'Ajuntament de Torrent per a la seua provisió pel sistema de concurs.  
En la dita resolució consta que una vegada efectuat el tràmit d'informació pública per espai de 15 dies, segons s'acredita en l'expedient, per mitjà d'anunci en el Butlletí Oficial de la Província de València de 22 de gener de 2013, núm. 18, no s'han produït reclamacions.   
En data 20 de febrer de 2013 ha tingut entrada en este centre directiu un escrit del regidor delegat de Gestió Pressupostària, Personal i Seguretat Ciutadana de l'Ajuntament de Torrent, Jorge Planells Andreu, segons el qual «si bé durant el període d'informació pública de l'Acord de la Junta de Govern Local de 21 de gener de 2013, que va finalitzar el dia 8 de febrer, no consta la presentació per registre d'entrada de l'Ajuntament de Torrent de cap reclamació, posteriorment, en data 14 de febrer, s'ha rebut del PROP de la Generalitat, un escrit d'al·legacions formulat per Julio Conesa Martí, en qualitat de coordinador general del sector de l'Administració local-FSC de CC.OO del PV, presentat davant de la dita administració en data 8 de febrer».  
  
La Junta de Govern local, en data 18 de febrer de 2013, va adoptar un acord de desestimació de les al·legacions formulades i d'elevació a definitiu de l'acord de modificació puntual del catàleg, a fi d'establir el concurs com a forma de provisió del lloc de secretari general de l'administració municipal.   
Segons disposa l'article 86.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, totes aquelles persones que presenten al·legacions durant un tràmit d'informació pública tenen dret a obtindre una resposta raonada de l'administració, per la qual cosa és procedent l'estimació del requeriment presentat que anul·la la Resolució de 12 de febrer de 2013 publicada en el DOCV de 15 de febrer.  
En conseqüència, l'Ajuntament va formular el requeriment previ de l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, on sol·licita que es deixe sense efecte la Resolució de 12 de febrer de 2013, publicada en el DOCV de 15 de febrer i s'adopte una nova resolució adequada a les consideracions precedents.  
De conformitat amb el que establix la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de Règim Local de la Comunitat Valenciana; i els articles 2.2 a i 4 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal, resolc:  
  
Primer  
Estimar el requeriment previ efectuat per l'Ajuntament de Torrent i, en conseqüència, deixar sense efecte la Resolució de 12 de febrer de 2013, de la Conselleria de Presidència i Agricultura, Pesca, Alimentació i Aigua, per la qual es va aprovar la classificació del lloc de secretari general de l'administració municipal de l'Ajuntament de Torrent per a la seua provisió pel sistema de concurs publicada en el DOCV de 15 de febrer de 2013.   
  
Segon  
Classificar el lloc de secretari general de l'Administració municipal de l'Ajuntament de Torrent per a la seua provisió pel sistema de concurs entre funcionaris amb habilitació de caràcter estatal pertanyents a la subescala de secretaria categoria superior.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 13 de març de 2013.- El conseller de Presidència i Agricultura, Pesca, Alimentació i Aigua: José Ciscar Bolufer